དེ་རིང་རོའུ་ཊིར་གསར་ཁང་གིས་གནས་ཚུལ་སྤེལ་བ་ལྟར་ན།ཁ་སང་མཉམ་འབྲེལ་རྒྱལ་ཚོགས་ཀྱི་འཐུས་མི་༣ལས་གྲུབ་པའི་རྒྱལ་སྤྱིའི་དངོས་བདེན་ཞིབ་འཇུག་ཚོགས་ཆུང་གིས།འབར་མའི་དྲག་དམག་གིས་རོ་ཧིན་གྷ་ཁ་ཆེ་མི་རིགས་དྲག་གནོན་བྱས་སྐོར་ལ་ཞིབ་འཇུག་གིས་ཤོག་གྲངས་༤༠༠ཡོད་པའི་སྙན་ཐོ་ཞིག་བཏོན་ཡོད་པ་དང་།སྙན་ཐོའི་ནང་འབར་མའི་དྲག་དམག་གིས་རོ་ཧིན་གྷ་གྲངས་ཉུང་མི་རིགས་རྩ་མེད་གཏོང་བའི་དྲག་སྤྱོད་སྤེལ་ཡོད་སྐོར་གྱི་དཔང་མི་༧༥ལ་བཅར་འདྲི་བྱས་པ་བརྒྱུད།བརྙན་པར་དང་ཡིག་ཆ་སོགས་ཁུངས་སྐྱེལ་རིགས་༨༧༥འཚོལ་སྡུད་བྱས་ཡོད་སྐོར་བསྒྲགས་ཡོད་པ་མ་ཟད།འབར་མའི་དྲག་དམག་སྤྱི་ཁྱབ་དཔོན་པོ་གྱི་གཙོས་དམག་སྤྱི་ཆེན་མོ་༦ཡི་མིང་ཐེར་འདོན་བྱས་ཏེ།རྒྱལ་སྤྱིའི་ཉེས་དོན་ཁྲིམས་ཁང་གིས་དམག་དཔོན་དེ་ཚོར་འདྲི་ཞིབ་དགོས་པའི་ཞུ་གཏུག་བྱེད་བཞིན་ཡོད་འདུག